मुँह पर रोशनी फेंकी थी और जब तक वे सँभलते की चेष्टा करते, तब तक नानी रणचंडी बनी उन पर टूट पड़ी थीं - सेंध से निकलकर भागता हुआ आखिरी चोर उनकी गिरफ्त में था-करम बनिहार ने उसकी मुश्कें कस दी थीं - गाँवभर के लोग जमा हो गए थे। थाना, कचहरी और मार का नाम सुनते ही वह बिलबिला उठा था, उसने नानी के चचेरे जेठ की ओर देखकर बुरी तरह रोना-चीखना शुरूकर दिया था - अब बचाते क्यों नहीं मालिक, पहिले तो कहा था, तुम्हारी हिफाजत का जिम्मा हमारा... अब आँख क्यों चुरा रहे हैं, सरकार...?
रामबिलास बौखला उठे थे - क्या बक रहा है हरामजादा? उन्होंने गाँववालों की ओर मुखातिब होकर सफाई दी थी-देखा, हमें फँसाना चाह रहा है! ठहर साले, तेरी जीभ काट लेनी है, तुझे अपाहिज बनाकर छोड़ना है। गाँववालों की मार के डर से उसने सब कुछ कबूल कर लिया था। चुरामपुर के जदु टोले के छह जन थे। गहने की पिटारी को बाकी साथियों ने पहले ही पार कर दिया था। तलाश करने पर गहनों का सुराग भी मिल गया था - आधे से ज़्यादा सोने के गहने बक्सर के भीखन सुनार ने गला दिय थे। नानी ने पूरे संदूक की चीजों को उल्ट-पलटकर देखा था - खेल बघार के बँटवारे के जरूरी कागज भी संदूक से गायब थे। उन कागजों का अंत तक कोई पता नहीं चल सका था।
नानी की आँखे दालान की मोटी धरन पर टिकी हुई थीं - जिनगी में जबन लड़ाई हम लड़ने बानीं, ओकर कवनों आर-पार दुलहिन...।
अखिलेश मामा गाँव के सिवानवाले स्कूल में पढ़ते थे। वे जब तक घर वापस नहीं आते, तब तक नानी का मन अशांत रहता... रामबिलास, उनके चचेरे जेठ की क्रूरता ने पतिकार का कोई भी अवसर नहीं छोड़ने की जैसे सौगंध ले रखी थी। तेईस वर्ष की युवा विधवा पर जितने भी अपवाद लगाए जा सकते थे - लगाए गए।
करमू बनिहार और उसकी औरत को बहला-फुसलाकर तैयार किया गया - अखिलेश मामा के दूध में कुछ मिला दे या स्कूल मिला दे या स्कूल से लौटते वक़्त बंसवारी के एकांत में उन्हें ...!
कई बार उसनकी खड़ी फसल कटवा ली गई थी, जिस रोज उनकी खलिहान में आग लगाने की कोशिश करता उनके चचेरे जेठ का मुँहलगा बनिहार मौके पर पकड़ लिया गया था। उस रोज नानी ने उन्हें पहली बार आमने-सामने चुनौति दी थी - अबला समझ के हमरा के पछाड़े के कोशिश मत करीं भाईजी, मौका पड़ी त s हम हल के मूठ पकड़ के आपन बव्वन के आहार जुटा सकेंली... ! लेकिन राउर मन के डाह रउवा के ले डूबी-हमार खलिहान जला के रउआ बाँच जाइब ना होई !
निपढ़, निरक्षर नानी ने आरा के इजलास में जाकर सैकड़ों लोगों के बीच बड़ी दबंग गवाही दी थी - भाईजी ने हमारा घर उजाड़ने में कोई कोरकसर बाकी नहीं छोड़ी! अखिलेश के बाबूजी की हतियाके पीछे इनका हाथ... । ये चाहते हैं कि हमारे दोनों बच्चे मर-बिला जाएँ और ये हमारे हिस्से की सारी जायदाद हड़पने का मौका पा सकें ! नानी ने न्यायाधीस के जमीर को ललकारा था... हम पढ़ल-लिखल नइखीं जज साहेब, तबो आपन बच्वन के पालन-पोसन के औकात जुटवले बानीं। लेकिन ई अत्याचारी रावण बनिके हमरा पीछे पड़ल बा! रउआ राज में न्याय ह